Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 03.06.2014

Návrh na uzatvorenie Nájomnej zmluvy s POLUS Tower 2, a.s. na prenájom pozemkov parc. č.: 15123/184, 15123/188, 15123/189 

Predkladá: 					Materiál obsahuje:                                                                      

Ing. Ľudovít Kollárik                         	1.   návrh uznesenia
prednosta MÚ BA NM                                   2.   dôvodovú správu
 				3.   nájomnú zmluvu č. 356/2003
4.   LV č. 2382
5.	mapku
6.   výpis z OR POLUS Tower 2, a.s.
7.	oznámenie správy katastra o dni účinnosti Nájomnej zmluvy č. 356/2003
8. 	potvrdenie odd. organizačného a evidencie obyvateľov
9.	zásady hospodárenia ... z 19.06.2002
10.	výpis z uznesenia Miestnej rady dňa 17.9.2014
11.	oznámenie o predĺžení nájmu POLUS Tower 2, a.s.
12.	potvrdenie o existencii stavby
13.	znalecký posudok

Spracovateľ:                                  			   Stanovisko právnej skupiny:
Mgr. Marianna Moravcová Tomčíková
poverená vedením oddelenia právneho, podnikateľských
činností, evidencie súpisných čísiel a správy pozemkov

Na rokovanie prizvať:
- spracovateľa                        

Jún 2014
Návrh uznesenia:

Miestne zastupiteľstvo    

s c h v a ľ u j e

uzatvorenie nájomnej zmluvy na prenájom pozemkov parc. č. 15123/184 vo výmere 466 m2, 15123/188 vo výmere 861 m2, 15123/189 vo výmere 321 m2 zapísaných na LV č. 2382 vedených v k.ú. Nové Mesto, ktoré sú v správe Mestskej časti Bratislava – Nové Mesto a vo výlučnom vlastníctve Hlavného mesta SR Bratislavy, a to v prospech nájomcu - POLUS Tower 2, a.s., IČO: 35 950 854

za nájomné vo výške 8,50 € / m2 / rok

, ako prípad hodný osobitného zreteľa v súlade s ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov,

; z dôvodu, že nájomca má na predmetných pozemkoch vybudovanú líniovú stavbu – parkovisko v súlade s Nájomnou zmluvou uzatvorenou s Mestskou časťou Bratislava – Nové Mesto č. 356/2003 zo dňa 13.11.2003, a tieto nepretržite od r. 2004 užíva   

; a to na dobu určitú, na 10 rokov odo dňa účinnosti nájomnej zmluvy, s možnosťou odstúpenia v súlade s ust. § 679 Občianskeho zákonníka, ako aj v prípade porušenia podmienky tohto uznesenia uvedenej v písm. d) nájomcom.

S podmienkami:

a)	nájomná zmluva bude nájomcom podpísaná do 30 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 30 dní od schválenia uznesenia v miestnom zastupiteľstve, toto uznesenie stratí platnosť;
b)	nakoľko nájomná zmluva č. 356/2003 skončila platnosť dňa 18.03.2014, nájomca doplatí nájomné za obdobie od 19.03.2014 do účinnosti tejto zmluvy a zároveň uhradí pomernú časť prvého nájomného za obdobie od účinnosti nájomnej zmluvy do 31.12.2014
c)	nájomca najneskôr do 60 dní odo dňa účinnosti nájomnej zmluvy uhradí nájomné podľa predchádzajúceho písm. b) za obdobie od 19.03.2014 do 31.12.2014; pričom za úhradu sa považuje pripísanie predmetnej sumy na účet Mestskej časti Bratislava – Nové Mesto. V prípade, ak predmetné nájomné nebude nájomcom v stanovenej lehote uhradené nájomná zmluva zanikne (rozväzovacia podmienka);
d)	nájomca bude užívať pozemky výlučne za účelom prevádzkovania, údržby a opráv parkoviska so záväzkom, že parkovisko bude prístupné verejnosti bezplatne počas sviatkov a dní pracovného voľna:
- 	aspoň 20 z vybudovaných parkovacích státí na parkovisku nachádzajúcom sa na parcele č. 15123/184 bude počas sviatkov a/alebo dní pracovného voľna v mesiacoch jún, júl a august prístupných verejnosti
-	aspoň 7 z vybudovaných parkovacích státí na parkovisku nachádzajúcom sa na parcele č. 15123/184 bude počas sviatkov a/alebo dní pracovného voľna v mesiacoch september, október, november, december, január, február, marec, apríl a máj prístupných verejnosti;
e)	nájomné bude jednostranne zvýšené formou písomného oznámenia o zvýšení nájomného za užívanie pozemku v závislosti od úrovne inflácie jedenkrát ročne.

a)  bez pripomienok
b)  s pripomienkami

Dôvodová správa

Dňa 03.09.2013 bolo starostovi na Miestny úrad mestskej časti Bratislava – Nové Mesto (ďalej len „MČ“) doručené oznámenie o predĺžení Nájomnej zmluvy č. 356/2003 zo dňa 13. novembra 2003 (ďalej len „NZ“), ktorého obsahom bol návrh Dodatku č. 1 k NZ, ktorým nájomca - spoločnosť POLUS Tower 2, a.s., IČO: 35 950 854, ako právny nástupca pôvodného nájomcu spol. TriGranit Office, a.s., v súlade s ustanovením Čl. II ods. 2 NZ, upovedomil MČ o svojom záujme predĺžiť doterajší nájomný vzťah k pozemkom registra „C“ KN parc. č. 15123/184, parc. č. 15123/189 a parc. č. 15123/188 (ďalej len „pozemky“), a to o rovnaké obdobie, na ktoré bola NZ uzatvorená, t. j. o ďalších 9 rokov a 364 dní. 

Nakoľko v zmysle čl. II. bod 1. NZ bola účinnosť NZ určená až dňom zápisu práva vyplývajúceho z NZ do katastra nehnuteľností, NZ nadobudla účinky až dňom 19.03.2004 (informácia zo správy katastra), pričom bola uzatvorená na dobu určitú 9 rokov a 364 dní odo dňa jej účinnosti.

Predmetom NZ bol nájom pozemkov pre účely výstavby parkovacích státí (ďalej aj ako „parkovisko“) a užívania vybudovaných parkovacích státí pre parkovanie výlučne osobných motorových vozidiel. Na pozemkoch právny predchodca vybudoval parkovisko, ktoré nájomca aj v súčasnosti prevádzkuje a v súčasnej dobe sa na ňom nachádza celkovo 69 parkovacích státí, ktoré sú vo vlastníctve nájomcu. Parkovacie miesta slúžia zamestnancom nájomcu, prípadne tretím osobám, resp. v súlade s vyššie citovanou zmluvou sú tieto počas dní pracovného pokoja a štátnych sviatkov bezplatne poskytované verejnosti, pričom o parkovisko sa stará a udržiava ho nájomca. 

V zmysle čl. II. bod 2. NZ bolo zmluvnými stranami dohodnuté, že nájom sa predĺži vždy o ďalšie obdobie 9 rokov a 364 dní za predpokladu, že nájomca v lehote najmenej jeden mesiac pre ukončením doby nájmu písomne upovedomí MČ o svojom úmysle predĺžiť dobu nájmu ...

Na základe uvedeného bol na rokovanie Miestnej rady dňa 17.09.2013 predložený materiál, v ktorom bolo navrhované, aby otázka výšky nájomného bola riešená rokovaním s nájomcom a existujúci nájomný vzťah sa mal pokúsiť ukončiť dohodou zmluvných strán. Po prípadnej dohode o ukončení nájmu bolo navrhované rokovať o uzatvorení novej nájomnej zmluvy vo výške trhového nájomného v danej lokalite. V zmysle uvedené bolo Miestnou radou ustálené Uznesenie č. 28/22 podľa ktorého Miestna rada odporučila rokovať so spoločnosťou POLUS Tower 2, a.s. o uzatvorení novej nájomnej zmluvy. 

Nakoľko nájomca trval na svojom oznámení zo dňa 03.09.2013, bolo mu na rokovaní ozrejmené nasledovné: 

-	v čase účinnosti NZ bola, v zmysle vtedy platných Zásad hospodárenia s majetkom hlavného mesta SR Bratislavy, zvereným do správy Mestskej časti Bratislava – Nové Mesto a s majetkom vlastným zo dňa 19.06.2002, podľa čl. 9 bod 3, povinnosť schvaľovať Miestnym zastupiteľstvom prenájom nehnuteľného majetku na dobu dlhšiu ako 10 rokov, vrátane predĺženia nad túto dobu 
-	nakoľko v zmysle potvrdenia z odd. organizačného a evidencie obyvateľov Miestneho úradu MČ, bolo zrejmé, že v r. 2003, t.j. v čase uzatvorenia NZ, nebola NZ schválená, je zrejmé, že NZ je v časti čl. II. bod 2 absolútne neplatná, t.j. nie je možné ju predlžovať 
-	z uvedeného vyplynulo, že NZ skončila platnosť dňa 18.03.2014.

Uvedené skutočnosti nájomca akceptoval. 

V zmysle vyššie uvedených skutočností, ako aj vzhľadom na skutočnosť, že nájomca je vlastníkom líniovej stavby – parkoviska, dala MČ vypracovať znalecký posudok, ktorým bola určená cena za nájom pozemkov vo výške 8,436 € / m2 / rok.